એક પ્રાઇવેટ ચેનલમાં ઇંટરવ્યુ આપતા સલમાન ખાન અને શિલ્પા શેઠ્ઠીએ વાલ્મિકી સમાજને નીચો બતાવ્યો હતો. આ બંન્ને સ્ટાર્સને પોતાના કામ અંગે પુછવામાં આવેલા સવાલમાં તેમણે કટાક્ષ ભર્યા અંદાજમાં ભંગી શબ્દનો ઉપયોગ કરી વાલ્મિકી સમાજને દુખ પહોચાડવાનું કામ કર્યુ છે. મહત્વની વાત એ છે કે સલમાનનાં સૌથી મોટા ચાહકોમાં આ સમાજનું નામ છે. પોતાની જાત ઉપર કરવામાં આવેલી ટિપ્પણીથી વાલ્મિકી સમાજ ભારે નારાજગી વ્યક્ત કરી રહ્યો છે. સુત્રોનાં જણાવ્યા મુજબ સલમાન ખાન અને શિલ્પા શેઠ્ઠી ઉપર અમદાવાદનાં વાલ્મિકી સમાજનાં લોકોએ ફરિયાદ નોંધાવી દીધી છે. સલમાન ખાનનાં સૌથી મોટા ચાહકો આજે તેમના વિરુદ્ધ ફરિયાદ નોંધાવી રહ્યા છે તે જોતા લાગે કે બોલવામાં સંયમ ન રાખી શકે તેનો સમય ખરાબ આવી શકે છે.